2011 m. lapkričio 22 d. Teisingumo Teismo (šeštoji kolegija) nutartis Köppl prieš Freistaat Bayern

(Byla C‑590/10)

„Procedūros reglamento 104 straipsnio 3 dalies pirma pastraipa – Direktyva 91/439/EEB – 1 straipsnio 2 dalis ir 8 straipsnio 2 ir 4 dalys – 7 straipsnio 1 dalis – Abipusis vairuotojo pažymėjimų pripažinimas – Nacionalinio leidimo vairuoti atėmimas – B kategorijos vairuotojo pažymėjimo išdavimas kitoje valstybėje narėje – Gyvenamosios vietos sąlygos nesilaikymas – Vėlesnis C kategorijos vairuotojo pažymėjimo išdavimas toje pačioje valstybėje narėje – Gyvenamosios vietos sąlygos laikymasis – Pareiga turėti galiojantį B kategorijos transporto priemonių vairuotojo pažymėjimą C kategorijos transporto priemonių vairuotojo pažymėjimo išdavimo momentu“

Transportas – Kelių transportas – Vairuotojo pažymėjimas – Direktyva 91/439 – Abipusis vairuotojo pažymėjimų pripažinimas – B kategorijos vairuotojo pažymėjimo atėmimas vienoje valstybėje narėje – Vėlesnis B kategorijos vairuotojo pažymėjimo išdavimas kitoje valstybėje narėje pažeidžiant gyvenamosios vietos sąlygą ir vėlesnis C kategorijos vairuotojo pažymėjimo išdavimas – C kategorijos vairuotojo pažymėjimas, iš kurio nematyti, kad buvo pažeista gyvenamosios vietos sąlyga – Vienos valstybės narės atsisakymas pripažinti šiuos naujus pažymėjimus galiojančiais – Leistinumas (Tarybos direktyvos 91/439, iš dalies pakeistos Direktyva 2000/56, 1 straipsnio 2 dalis ir 8 straipsnio 2 ir 4 dalys) (žr. 32, 33, 47–51, 54 punktus ir rezoliucinę dalį)

Dalykas

Prašymas priimti prejudicinį sprendimą – Bayerischer Verwaltungsgerichtshof – 1991 m. liepos 29 d. Tarybos direktyvos 91/439/EEB dėl vairuotojo pažymėjimų (OL L 237, p. 1; 2004 m. specialusis leidimas lietuvių k., 7 sk., 1 t., p. 317) 1 straipsnio 2 dalies ir 8 straipsnio 2 ir 4 dalių aiškinimas, atsižvelgiant į Europos Sąjungos pagrindinių teisių chartijos 2 straipsnio 1 dalį ir 3 straipsnio 1 dalį – B kategorijos vairuotojo pažymėjimas, kurį viena valstybė narė pažeisdama gyvenamosios vietos sąlygą išdavė kitos valstybės narės piliečiui po to, kai buvo atimtas jo nacionalinis vairuotojo pažymėjimas ir pasibaigė draudimo prašyti išduoti naują pažymėjimą terminas – Vėlesnis C kategorijos vairuotojo pažymėjimo išdavimas toje pačioje valstybėje narėje laikantis gyvenamosios vietos sąlygos – Gyvenamosios vietos valstybės narės galimybė atsisakyti pripažinti šiuos pažymėjimus galiojančiais.

Rezoliucinė dalis

1991 m. liepos 29 d. Tarybos direktyvos 91/439/EEB dėl vairuotojo pažymėjimų, iš dalies pakeistos 2000 m. rugsėjo 14 d. Komisijos direktyva 2000/56/EB, 1 straipsnio 2 dalimi ir 8 straipsnio 2 ir 4 dalimis valstybei narei nedraudžiama nepripažinti leidimų vairuoti B ir C kategorijų transporto priemones, išduotų kitoje valstybėje narėje asmeniui, kurio atžvilgiu pirmoji valstybė narė anksčiau ėmėsi priemonių pagal šios direktyvos 8 straipsnio 2 dalį, jeigu antrojoje valstybėje narėje leidimas vairuoti B kategorijos transporto priemones buvo išduotas nesilaikant šios direktyvos 7 straipsnio 1 dalies b punkte numatytos įprastos gyvenamosios vietos sąlygos, kaip matyti iš įrašų, esančių vairuotojo pažymėjime, kuris išduotas remiantis minėtu leidimu, ir jeigu leidimas vairuoti C kategorijos transporto priemones išduotas remiantis pirmuoju leidimu, o iš naujo vairuotojo pažymėjimo, išduoto remiantis šiuo leidimu vairuoti C kategorijos transporto priemones, nematyti, kad pažeista šios įprastos gyvenamosios vietos sąlyga.